CELEX: 62019TN0027
Language: et
Date: 2019-01-15 00:00:00
Title: Kohtuasi T-27/19: 15. jaanuaril 2019 esitatud hagi – Pilatus Bank ja Pilatus Holding versus EKP

25.2.2019   
            
            
               ET
            
            
               Euroopa Liidu Teataja
            
            
               C 72/47
            
         
      15. jaanuaril 2019 esitatud hagi – Pilatus Bank ja Pilatus Holding versus EKP
      (Kohtuasi T-27/19)
      (2019/C 72/60)
      Kohtumenetluse keel: inglise
      
         Pooled
      
      
         Hagejad: Pilatus Bank plc (Ta’Xbiex, Malta) ja Pilatus Holding ltd. (Ta’Xbiex) (esindajad: advokaadid O. Behrends, L. Feddern ja M. Kirchner)
      
         Kostja: Euroopa Keskpank
      
         Nõuded
      
      Hagejad paluvad Üldkohtul:
      
                  —
               
               
                  tühistada EKP 2. novembri 2018. aasta otsus, millega Pilatus Bankilt võeti ära panganduslitsents ning mis saadeti Pilatus Bank plc-le 5. novembril 2018;
               
            
                  —
               
               
                  mõista kõik kohtukulud välja kostjalt.
               
            
         Väited ja peamised argumendid
      
      Hagi põhjenduseks esitavad hagejad üksteist väidet.
      
                  1.
               
               
                  Esimene väide, et EKP jättis enda kanda võtmata ühtse järelevalvemehhanismi määruse (1) artikli 14 lõikest 5 tulenevad kohustused.
               
            
                  2.
               
               
                  Teine väide, et EKP leidis ekslikult, et litsentsi äravõtmiseks esineb õiguslik alus.
               
            
                  3.
               
               
                  Kolmas väide, et EKP ei ole kohaselt arvesse võtnud, et otsus on kaalutlusotsus.
               
            
                  4.
               
               
                  Neljas väide, et EKP jättis hindamata asjakohased faktid ning jättis faktid erapooletult ja objektiivselt hindamata.
               
            
                  5.
               
               
                  Viies väide, et EKP on rikkunud proportsionaalsuse põhimõtet.
               
            
                  6.
               
               
                  Kuues väide, et EKP on rikkunud nemo auditur-põhimõtet.
               
            
                  7.
               
               
                  Seitsmes väide, et EKP on oma kaalutlustes süütuse presumptsiooni kohta rikkunud õigusnormi.
               
            
                  8.
               
               
                  Kaheksas väide, et EKP on rikkunud võrdse kohtlemise põhimõtet ja tegutsenud diskrimineerivalt.
               
            
                  9.
               
               
                  Üheksas väide, et EKP on rikkunud ühtse järelevalvemehhanismi määruse artiklit 19 ja põhjendust 75 ning kuritarvitanud võimu.
               
            
                  10.
               
               
                  Kümnes väide, et EKP on rikkunud hagejate kaitseõigusi ja nende õigust olla ära kuulatud.
               
            
                  11.
               
               
                  Üheteistkümnes väide, et EKP ei ole otsust nõuetekohaselt põhjendanud.
               
            
         (1)  Nõukogu 15. oktoobri 2013. aasta määrus (EL) nr 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga (ELT L 287, lk 63).